
РЕПУБЛИКА СРБИЈА

На основу члана 54. став 13. тачка 1., 63. став 3. и члана 20. Закона о јавним набавкама („Службени гласник РС“ број 124/2012, 14/2015,  68/2015 и 41/2019) комисија Наручиоца образована решењем број: 002/02-02-404/2020-01 од 03.02.2020.године, даје следећи одговор на:
Захтев за додатним информацијама или појашњењима конкурсне документације у отвореном поступку  број 02/2020
Опрема за вешерај и кухињу
примљен 14.02.2020. године,  који гласи: 
Поштовани,
Сагласно члану 63. став2. ЗЈН, молимо Вас за додатна појашњења конкурсне документације јавне набавке: број 2/2020 Опрема за вешерај и кухињу, како следи:
1.Указујемо да сте сачињавањем техничке спецификације на наведени начин, односно навођењем техничких карактеристика за позицију 11- Машина за прање црног посуђа које означавају једино и искључиво Машину за орање црног посуђа произвођача Winterhalter и то модел UF ENERGY, чиме сте по нашем мишљењунарушили основно начело обезбедђења конкуренције, прописано одредбом члана 10. став 1. ЗЈН. Конкретно, то значи, да би једино понуда понуђача којинуди машину за прање црног посуђа Winterhalter могла да буде оцењена као одговарајућа понуда, сагласно члану 3. став 1. тачка 32. ЗЈН, на који начин сте неоправдано ограничили конкуренцију међу понуђачима јер стриктно и таксативно навођење, као обавезних техничких карактеристика које понуђено добро мора да поседује, има за последицу неоправдано ограничавање конкуренције међу понуђачимаи дискриминацију свих ониих понуђача који би могли да понуде тражено добро- Машина за прање црног посуђа, истог или чак вишег нивоа квалитета и функционалности и које добро у потпуности може испунити потребу наручиоца, али другог произвођача, који неиспуњава стриктне и необјективно постављене техничке карактеристике , нити се из конкурсне документације. а имајући у воду предмет јавне набавке, сврху и намену захтеваног добра, може закључити зашто Машина за прање црног  посуђа мора да има стриктно и једино задате техничке карактеристике машине UF ENERGY серије произвођача Winterhalter. Наведено поготово имајући у виду да су на тржишту Србије заступљене машине и других реномираних произвођача комерцијалниих машина као што су MEICO Немачка, HOBART Немачка, ELEKTROLUX Италија и други. Наведено предтавља повреду члана 10. став 1. ЗЈН који прописује да је Наручилац дужан да у поступку јавне набавке омогући што је могуће већу конкуренцију.

Техничкизсхтев да капацитет буде минимум 44/22/12 корпи/ сат и кратки програм од минимум 64/40/22 корпе/сат је необјективан. Тај капацитет је теоретски, а у пракси је нешто друго. Капацитет од 40 корпи/сат би значио да се за 90 ” убаци корпа са посуђем у машину, да се посуђе опере квалитетно и да се извади из машине да би се убацила нова корпа и све то за 90 ” (секунди). Признаћете да је то једино теоретски могуће,а  у реалном времену је то немогуће. А да не причамо о програму од минимум 64 корпи/сат, што би значило да цео тај циклус траје испод једне минуте. Капацитети који су дати минимум 44/22/12 корпи/сат или кратки програм 64/40/22 корпе/сат су подаци које произвођач Winterhalter наводи у својим проспектима ( да би се онемогућила конкуренција), а који нису стварно чињенично стање. Сви реномирани произвођачи комерцијалних машина у техничким карактеристикама стављају дужину циклуса прања, што је и објективно.
Наше питање гласи:

1.1. Да ли је прихватљива машина за прање црног посуђа са реалним циклусима прања од 120/240/360секунди плус специјални циклус који може да се програмира да буде што краћи циклус прања ( када је у питању ново посуђе које треба пропрати и дезинфиковати?

2.Даље, у техничким карактеристикама стоји димензија машине максимално 780x905x2250mm.

2.1. Наше питање гласи:

2.2. Да ли је прихватљива машина чије су димензије 780x945x2148mm?

3.Даље, у техничким карактеристикама стоји да се уз машину за прање црног посуђа испоручује и омекшивач воде. Карактеристике омекшивача воде које сте дали одговарају у потпусноти машини за прање црног посуђа произвођача Winterhalter. Хтели би да нагласимо да сви реномирани произвођачи индустијских машина за прање посуђа имају у свом програму омекшивач воде који су компатибилни са њиховим- Winterhalterovim машинама, па се стога разликују у техничким карактеристикама од овог којег сте дали у техничком опису, јер је то омекшивач воде који иде искључиво уз машине поризвођача Winterhalter.
Наше питање гласи:

3.1. Да ли је прихватљив омекшивач воде који аутоматски регенерише воду и док ради машина, обезбеђује омекшану воду 24 часа дневно без потребе за елекричном енергијом, захваљујући систему дуплих комора,са капацитетом протока (мин. 3-макс. 7 бара улазног притиска), 20 лит/мин-25 лит/мин. са температуром дотока до 65˚С, чије су димензије 585x360x360mm? 

 

 

Комисија за јавну набавку даје следећи одговор:

Поштовани,
Наручилац је кроз техничку спецификацију, дефинисао своје потребе у виду машине за прање црног посуђа, а у складу са чланом71. став 1. тачка 2. Закона прецизирао и потребне техничке и функционалне карактеристике, без навођења робног знака, односно произвођача. Како је објективна потреба наручиоца управо машина задатог капацитета, односно брзине прања посуђа, квалитета, димензија и других елемената, сматрамо да нисмо обавезни да исте дефинишемо тако да свако од понуђача може да их испуни, при чему смо водили рачуна да постоји довољан број произвођача на тржишту који може да испуни задате карактеристике, који и јесу кључне управо у смислу да Наручилац набави неопходну опрему која ће оправдати смисао саме набавке, а то јесте унапређење квалитета пружана услуге смештаја одраслим и старим лицима, а што се тиче запослених унапређење услова рада кроз скраћивање трајања прања посуђа, што је од изузетног значаја, узимајући у обзир капацитет Установе и број запослених.
1. По питању капацитета са “реалним циклусима прања од 120/240/360 секунди плус специјални циклус који може да се програмира да буде што краћи циклус прања”, сматрамо да је превелика разлика од 30%, јер да није тако, Наручилац би предвидео другачији капацитет и као такав би га ставио у техничке спецификације. Дневне обавезе запослених у кухињи су врло одговорне и напорне. Капацитет машине и максимални број циклуса укључења је веома битан за запослене, јер ће дневни посао успети да заврше без застоја и у планирано време, што за Наручиоца представља значајно унапређење методе рада у прању посуђа.
2. У погледу димензија машине, прихватљива је димензија максимално 780x945x2250мм

У складу са горе наведеним , мења се конкурсна документација на страни 6. у позицији 11. машине за прање црног посуђа под ставком 5. и гласи:

“Димeнзиja мaшинe мaксимaлнe 780x 945 x 2250 мм”
Измењена и допуњена конкурсна документација ће бити постављена на Порталу и на сајту Наручиоца.

3. У погледу омекшивача воде напомињемо да је једноставност у руковањувеома важна за наше засполене (који обављају и друге послове осим прања посуђа). Технички захтев наручиоца је уређај  дигитални панел са ЛЦД екраном, константна контрола параметара рада јединице, константан приказ протока пречишћене воде, аутоматика која покреће процес регенерације. Уређај који ради припрему воде у односу на потрошњу воде када машина стартује, а не када машина не ради. НОћу нпр. машина не ради, а временски наштелован тајмер не уређају за припрему воде ради регенерацију, чиме се проузрокују већи трошкови. Потребно је да се понуди уређај који ради припрему воде преко протока воде и са капацитетом протока (мин1,4 бара улазног притиска) 18 лит/мин до 23 лит/мин, јер у одређеним периодима улазни притисак воде варира. Сходно томе,потребно је да понуђени уређај буде у складу са техничком спецификацијом.
С поштовањем,
                                                                                                                      Комисија за јавну набавку
